Το όρος Φούτζι είναι το πιο διάσημο *σίνταϊ* της Ιαπωνίας.
Στο Σιντοϊσμό, το **σίνταϊ** (神体, "σώμα του κάμι"), ή το **γκο-σίνταϊ** (御神体, "ιερό σώμα του κάμι") όταν χρησιμοποιείται το τιμητικό πρόθεμα γκο-, είναι φυσικά ή τεχνητά αντικείμενα, που λατρεύονται σε ή κοντά σε ιερά Σιντοϊσμού ως μέρη στα οποία κατοικούν *τα πνεύματα.* Το σίνταϊ, που χρησιμοποιείται στο Σιντοϊστικό Ιερό μπορεί επίσης να ονομαστεί *μιταμασίρο* (御霊代, "υποκατάστατο του πνεύματος").

Περιγραφή
---------

Τα πιο κοινά *σίνταϊ* είναι τεχνητά αντικείμενα όπως καθρέφτες, ξίφη, κοσμήματα, αλλά μπορεί να είναι επίσης φυσικά αντικείμενα όπως βράχοι, βουνά, δέντρα ή καταρράκτες. 

Τα διάσημα *σίνταϊ* περιλαμβάνουν τον καθρέφτη (τμήμα των Αυτοκρατορικών εμβλημάτων της Ιαπωνίας ), το όρος Μίβα, το όρος Νάνται, τους καταρράκτες Νάτσι και τους βράχους Μεότο Ίουα. Πολλά βουνά όπως το όρος Μίβα ή τα τρία βουνά του Κουμάνο (Κουμάνο σάνζαν) θεωρούνται *σίνταϊ* και ως εκ τούτου ονομάζονται *σιντάιζαν* (神体山, βουνό σίνταϊ).  Το πιο ευρέως γνωστό και διάσημο *σίνταϊ* είναι το όρος Φούτζι.

Ένας παλαιστής στην κορυφή της πυραμίδας ισχύος του σούμο, είναι ένας ζωντανός *σίνταϊ*. Για το λόγο αυτό, η μέση του περιβάλλεται από ένα *σιμενάουα*, ένα ιερό σχοινί, που προστατεύει τα ιερά αντικείμενα από τα κακά πνεύματα. Ένας ιερέας του Σιντοϊσμού, μπορεί να γίνει ένας ζωντανός *σίνταϊ,* όταν ένα κάμι μπαίνει στο σώμα του κατά τη διάρκεια θρησκευτικών τελετών.

Η ίδρυση ενός νέου ιερού απαιτεί την παρουσία είτε ενός προϋπάρχοντος *σίνταϊ, που υπάρχει φυσικά,* (για παράδειγμα, ενός βράχου ή ενός καταρράκτη, που φιλοξενεί ένα τοπικό *κάμι*), είτε ενός τεχνητού, το οποίο πρέπει επομένως να το προμηθευτούν ή να το κατασκευάσουν για τον σκοπό αυτό. Ένα παράδειγμα της πρώτης περίπτωσης είναι οι καταρράκτες Νάτσι, που λατρεύονταν στο Ιερό Χίριου κοντά στο Κουμάνο Νάτσι Τάισα και πιστεύεται ότι κατοικούνταν από ένα *κάμι, που* ονομάζεται Χίριου Γκόνγκεν. Στη δεύτερη περίπτωση, το *μιτάμα* (πνεύμα) ενός *κάμι* χωρίζεται στη μέση μέσω μιας διαδικασίας, που ονομάζεται *κάντζο* και ένα από τα μισά τμήματα αποθηκεύεται στη συνέχεια σε ένα *γιορισίρο*. Αυτή είναι η διαδικασία, που οδήγησε στη δημιουργία δικτύων ιερών, που στεγάζουν το ίδιο *κάμι*, όπως για παράδειγμα το ιερό Χατσίμαν, το ιερό Ινάρι ή το ιερό Κουμάνο.Ο πρώτος ρόλος ενός ιερού είναι να στεγάζει και να προστατεύει το *σίνταϊ* *του* και το *κάμι,* που κατοικεί εκεί. Εάν ένα ιερό έχει περισσότερα από ένα κτήρια, αυτό που περιέχει το *σίνταϊ* ονομάζεται *χόντεν*. Επειδή προορίζεται για αποκλειστική χρήση του *κάμι*, είναι πάντα κλειστό για το κοινό και δεν χρησιμοποιείται για προσευχή ή θρησκευτικές τελετές. Το *σίνταϊ* απομακρίνεται από το *χόντεν* μόνο κατά τη διάρκεια των φεστιβάλ (*ματσούρι*), όταν το βάζουν σε ένα «φορητό ιερό» (*μικόσι*), και μεταφέρεται στους δρόμους μεταξύ των πιστών. Το φορητό ιερό χρησιμοποιείται για την φυσική προστασία του *σίνταϊ* και για να το κρύψουν από τη άμεση θέα.

Παραδείγματα
------------

 Ιερό δέντρο καμφοράς με ιερό στη βάση στο σταθμό Καγιασίμα
Ένα παράδειγμα της σημασίας ενός ιερού δέντρου είναι η καμφορά 700 ετών που αναπτύσσεται στη μέση του σταθμού Καγιασίμα. Οι ντόπιοι διαμαρτυρήθηκαν για τη μετακίνηση του δέντρου, όταν έπρεπε να επεκταθεί ο σιδηροδρομικός σταθμός, οπότε ο σταθμός χτίστηκε γύρω του.

Εξωτερικοί σύνδεσμοι
--------------------

* Σίνταϊ άρθρο στον ιστότοπο https://www.japanese-wiki-corpus.org/Shinto/Shintai.html

Παραπομπές
----------

1. ↑  Yu, A. C. «Shintai - Japanese Wiki Corpus». *www.japanese-wiki-corpus.org*. Ανακτήθηκε στις 11 Νοεμβρίου 2021.
2. 1 2  *Shintai*, Encyclopedia of Shinto
3. ↑  «検索結果一覧». *國學院大學デジタルミュージアム* (στα Ιαπωνικά). Ανακτήθηκε στις 11 Νοεμβρίου 2021. [*νεκρός σύνδεσμος*]
4. ↑  Ono, Woodard (2004:100)
5. ↑  For details on Mount Fuji worship, see Fuji Shinkō Αρχειοθετήθηκε 2020-12-02 στο Wayback Machine. Encyclopedia of Shinto.
6. ↑  Kamizaka, Jirō. «Hiryū Gongen» (στα Ιαπωνικά). Ministry of Land, Infrastructure and Transport - Kinki Regional Development Bureau. Αρχειοθετήθηκε από το πρωτότυπο στις 23 Ιουλίου 2011. Ανακτήθηκε στις 28 Μαρτίου 2010.
7. 1 2 3  Scheid, Bernhard. «Schreine» (στα Γερμανικά). University of Vienna. Ανακτήθηκε στις 27 Μαρτίου 2010. .
8. ↑  Progressive English-Japanese/Japanese English Dictionary, 2008, Shogakukan
9. ↑

Βιβλιογραφικές αναφορές
-----------------------

* Encyclopedia of Shinto, Shintai, accessed on September 20, 2009.
* *Sokyo Ono, William Woodard (2004). Shinto - The Kami Way. Tuttle Publishing. ISBN 978-0-8048-3557-2*
* *Smyers, Karen Ann (1999). The Fox and the Jewel: Shared and Private Meanings in Contemporary Japanese Inari Worship. Honolulu: University of Hawaii Press. ISBN 0-8248-2102-5 OCLC 231775156.*
* *Basic Terms of Shinto. Tokyo: Kokugakuin University, Institute for Japanese Culture and Classics. 1985.*


|  |  |
| --- | --- |
| 

|  |
| --- |
| * Πύλη:Ιαπωνία
 |

 |